Бөгөн “Аманат” журналына ул үҙенең мәҡәләләрен килтерҙе. Ысын йырсы өсөн ҡайҙа ла сәхнә инде. Беҙ уның йырлауын үтендек. Бәрхәт тауышлы йырсыбыҙҙың тауышы “Аманат”тың бүлмәләренә һыймай, бөтөн Матбуғат йортон яңғыратты! Ҡәләмдәшебеҙ, йырсы Рифат Йәмлехан уға ҡушылып, ҡурайын һыҙҙырҙы. Халҡыбыҙҙың мираҫын – боронғо йырҙарҙы халыҡҡа еткереүсе, таратыусы рухлы йырсы Харис Шәриповҡа бөгөнгө моңло эш көнөбөҙ өсөн ҙур рәхмәтебеҙҙе белдерәбеҙ.